rejauldu/bengali-wikipedia huggingface dataset:
সৈয়দ নোমানুল হক (নুমান আল-হক্ক) (; ১৫ ফেব্রুয়ারী, ১৯৪৮) পাকিস্তানের করাচিতে জন্মগ্রহণকারী একজন পাকিস্তানি পণ্ডিত এবং ইতিহাসবিদ, যিনি ইসলামি ইতিহাস এবং ইসলামি দর্শনে বিশেষজ্ঞ। বর্তমানে তিনি করাচির হাবিব বিশ্ববিদ্যালয়ের পরিদর্শনের একজন বিশিষ্ট অধ্যাপক।   কর্মজীবন  হক পাকিস্তানে জন্মগ্রহণ করেন, তবে তার জীবনের বেশিরভাগ সময় কাটিয়েছেন ইংল্যান্ড এবং মার্কিন যুক্তরাষ্ট্রে। হুল বিশ্ববিদ্যালয়ে তিনি ফলিত পদার্থবিদ্যায় স্নাতক ডিগ্রি লাভ করেন এবং ইউনিভার্সিটি কলেজ লন্ডনে তিনি বিজ্ঞান ও দর্শনের ইতিহাস অধ্যয়ন করেন।  বিশ বছরের কর্মজীবনে হক বিজ্ঞানের ইতিহাস ও দর্শন, উত্তর- আধুনিক দর্শন, ধর্মের ইতিহাস, শিল্পের ইতিহাস এবং সাহিত্যের ইতিহাসের উপর প্রকাশনা এবং সম্পাদকীয় ও গবেষণামূলক কাজ করেছেন।  হকের বেশ কিছু বই ও সংবাদপত্রের নিবন্ধ প্রকাশিত হয়েছে। তিনি ইংরেজি এবং উর্দু উভয় ভাষায় লেখেন।  ২০০৯ সালে তিনি মেটানেক্সাস ইনস্টিটিউটে একটি সেমিনারে অবদান রাখেন।  নোমান পাকিস্তানে পরিবার বর্ধিত করেন, তবে তার পরিবারের সদস্যরা যুক্তরাষ্ট্রে থাকেন। ১৮ বছর বয়সে নোমানের বিয়ে হয়।   গ্রন্থপঞ্জি   নাম, প্রকৃতি এবং জিনিস: আলকেমিস্ট জাবির ইবনে হাইয়ান এবং তার কিতাব আল-আহজার (পাথরের বই) । ডরড্রেক্ট/লন্ডনবোস্টন: ক্লুওয়ার একাডেমিক পাবলিশার্স, ১৯৯৩ (ক্লথ)। পেপারব্যাক সংস্করণ, ১৯৯৫।  টেড পিটার্স এবং মুজাফফর ইকবালের সাথে, ঈশ্বর, জীবন এবং মহাজাগতিক: আস্তিক দৃষ্টিভঙ্গি। অ্যাল্ডারশট: অ্যাশগেট পাবলিশিং, ২০০২।  হারিস খালিক, একটি বিশ্লেষণাত্মক ভূমিকা এবং টীকা সহ (উর্দুতে) আয়াত নির্বাচন করুন । করাচি: মাকতাবা-ই দানিয়াল, ২০০৬।  রিফাইনারস ফায়ার: সাম রিফ্লেকশন অন নেভিল, পোস্টমডার্নিজম এবং দ্য টেন্ডস ইন ডিসকোর্সেস অন ইসলাম অন পি. হেল্টজেল এবং এ. ইয়ং এডস। বিশ্বব্যাপী প্রেক্ষাপটে ধর্মতত্ত্ব: রবার্ট নেভিলের সম্মানে প্রবন্ধ। নিউ ইয়র্ক/লন্ডন: কন্টিনিউম, টি অ্যান্ড টি ক্লার্ক ইন্টারন্যাশনাল, ২০০৪।  ইসলাম এবং বাস্তুবিদ্যা : পুনরুদ্ধার এবং পুনর্গঠনের দিকে । ডেডালাস। ২০০১ সালের পতন। ভলিউম ১৩০, নং ৪, ১৪১-১৭৭।  অকল্ট সায়েন্স এবং মেডিসিন । ইসলামের নিউ কেমব্রিজ ইতিহাস। ভলিউম ৩, মাইকেল কুক এড.-ইন-চিফ। কেমব্রিজ: ক্যামব্রিজ ইউনিভার্সিটি প্রেস, ২০০৭।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:মুসলিম দার্শনিক বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী বিষয়শ্রেণী:ইসলামের ইতিহাসবিদ
ধার লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৬২ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রটির অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৬,৬৮,৪৪১ জন।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি মধ্যপ্রদেশের ধার এবং ইন্দোর জেলায় অবস্থিত বিধানসভা কেন্দ্রগুলি নিয়ে গঠিত।https://myneta.info/madhyapradesh2018/https://ceomadhyapradesh.nic.in/OnlineMapNew.aspx  ইতিহাস ধার লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলটি মধ্যভারত রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷    বিধানসভা কেন্দ্র গুলি  লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের পাঁচটি বিধানসভা কেন্দ্র তফসিলী উপজাতিদের জন্য সংরক্ষিত আসন।   সর্দারপুর বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৬ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি ধার জেলায় অবস্থিত৷  গন্ধওয়ানি বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৭ নং বিধানসভা কেন্দ্র৷ এটি ধার জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷  কুকশী বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৮ নং বিধানসভা কেন্দ্র৷ এটি ধার জেলায় অবস্থিত৷ এটি তফসিলী উপজাতিদের জন্য সংরক্ষিত আসন।  মনওয়াড় লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯৯ নং বিধানসভা কেন্দ্র৷ এটি ধার জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷  ধরমপুরী বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০০ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি ধার জেলায় অবস্থিত৷  ধার বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০১ নং বিধানসভা কেন্দ্র৷ এটি ধার জেলায় অবস্থিত৷ এটি একটি অসংরক্ষিত আসন৷  বাদনওয়াড় বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০২ নং বিধানসভা কেন্দ্র৷ এটি ধার জেলায় অবস্থিত৷ এটি একটি অসংরক্ষিত আসন।  ডাঃ আম্বেদকরনগর মাউ লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০৯ নং বিধানসভা কেন্দ্র৷ এটি ইন্দোর জেলায় অবস্থিত৷ এটি একটি অসংরক্ষিত আসন৷  তথ্যসূত্র  বিষয়শ্রেণী:মধ্যপ্রদেশের লোকসভা কেন্দ্র বিষয়শ্রেণী:ধার জেলা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  আফতাবুজ্জামান (আলাপ) ১৮:১৩, ২২ আগস্ট ২০১৯ (ইউটিসি) Raian Rashid Roman   – (অপসারণের প্রস্তাবনা দেখুনলগ দেখুন) () নিজের ব্যক্তিগত তথ্য ব্যবহার Skh sourav halder (আলাপ) ১৮:০২, ২২ আগস্ট ২০১৯ (ইউটিসি) Raian Rashid Roman  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
বাদামি-সবুজ একঠোঁটা (বৈজ্ঞানিক নাম: Zenarchopterus ectuntio) হচ্ছে Hemiramphidae পরিবারের Zenarchopterus গণের একটি স্বাদুপানির মাছ।Collette, B.B. (1982) Two new species of freshwater halfbeaks (Pisces: Hemiramphidae) of the genus Zenarchopterus from New Guinea., Copeia 1982(2):265-276.Eschmeyer, W.N. (ed.) (1998) Catalog of fishes., Special Publication, California Academy of Sciences, San Francisco. 3 vols. 2905 p.  বর্ণনা দেহ সরু, সামান্য চাপা, উভয় প্রান্ত ক্রমান্বয়ে সরু। চোয়ালের দাঁত তীক্ষ্ণ আকৃতির। দেহে বড় বড় সাইক্লেডের আঁইশ দ্বারা আবৃত। দেহ হালকা সবুজাভ-বাদামী বর্ণের হয়ে থাকে। সরু অস্পষ্ট ডোরা আছে। এদের পাখনা স্বচ্ছ। পুরুষের পায়ুপাখনা পরিবর্তিত কিন্তু স্ত্রী মাছের পায়ুপাখনা অপরিবর্তিত। এমাছের দৈর্ঘ ২০ সেমি পর্যন্ত হয়ে থাকে। এদের পুরুষ ও স্ত্রী আলাদা। এদের নিষেক দেহের আভ্যন্তরে ঘটে। এরা অণ্ড-জরায়ুজ (Ovoviviparous) অর্থাৎ এদের ভ্রুণতাত্ত্বিক পরিস্ফুটন মা মাছের দেহাভ্যান্তরে ঘটে কিন্তু পুষ্টিগুণ মায়ের কাছ থেকে না পেয়ে ডিমের কুসুম থেকে পেয়ে থাকে।  স্বভাব ও আবাসস্থল ছোট আকৃতির মাছ হলেও এরা ডিম পাড়ে, বাচ্চা প্রসব করে।  ডিম থেকে বাচ্চা ফুটে বের হওয়া পর্যন্ত এরা ডিমকে দেহের অভ্যন্তরে রাখে। ভাসমান সামুদ্রিক ঘাস, ছোট মাছ খায়।  বিস্তৃতি এই মাছ বাংলাদেশ, ভারত, মায়ানমার, থাইল্যান্ড ও মালয় দ্বীপপুঞ্জে পাওয়া যায়। এরা তীরবর্তী স্থানে থাকে। মাঝে মাঝে নদী মোহনায় এরা ঝাঁক বেধে লাফালাফি করে। এভাবে পানিতে দ্রুত কম্পন তৈরি করে এবং অক্সিজেন নেয়।  অর্থনৈতিক গুরুত্ব এ মাছ বাণিজ্যিকভাবে কম গুরুত্বপূর্ণ তবে এদের নিয়মিত বাজারে পাওয়া যায়। বেড জাল এবং ভাসমান ট্রল দিয়ে এদের ধরা হয়। পানির ক্ষতিকর কীটপতঙ্গ নিয়ন্ত্রণে রাখতে এ মাছ ব্যবহার করা হয়।  বাস্তুতান্ত্রিক ভূমিকা এরা জলজ পোকামাকড় খেয়ে স্বাদুপানির বাস্তুতন্ত্রে গুরুত্বপূর্ণ ভূমিকা রাখে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী বাংলাদেশে এই প্রজাতির উপাত্তের অভাব রয়েছে।  মন্তব্য যেহেতু এরা পানির উপরিতলে সাঁতার কাটে এবং খাবার খোঁজে তাই এদের সহজে চিহ্নিত করা যায়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam. Collette, B.B. and J. Su (1986) The halfbeaks (Pisces, Beloniformes, Hemiramphidae) of the Far East., Proc. Acad. Nat. Sci. Philadelphia 138(1):250-301. McAllister, D.E. (1990) A working list of fishes of the world., Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canada. 2661 p. plus 1270 p. Index. Collette, B.B. (1982) Two new species of freshwater halfbeaks (Pisces: Hemiramphidae) of the genus Zenarchopterus from New Guinea., Copeia 1982(2):265-276. Eschmeyer, W.N. (ed.) (1998) Catalog of fishes., Special Publication, California Academy of Sciences, San Francisco. 3 vols. 2905 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:মালয়েশিয়ার মাছ বিষয়শ্রেণী:অস্ট্রেলিয়ার মাছ বিষয়শ্রেণী:তাইওয়ানের মাছ
থাম্ব|260px|আধুনিক ভাষা ইনস্টিটিউটের ভবন, ঢাকা বিশ্ববিদ্যালয় আধুনিক ভাষা ইনস্টিটিউট ঢাকা বিশ্ববিদ্যালয়ের অন্তর্ভুক্ত একটি অন্যতম ইনস্টিটিউট। বর্তমানে এখানে ৫০ জন শিক্ষক রয়েছেন।   ইতিহাস  ১৯৭৪ সালে, বিভিন্ন ভাষা শিক্ষাদানের উদ্দেশ্যে এটি চালু করা হয়।   কোর্সসমূহ  এখানে মোট ১৪টি ভাষায় সার্টিফিকেট কোর্স ও ডিপ্লোমা ডিগ্রী প্রদান করা হয়। এই প্রতিষ্ঠানে বিদেশি শিক্ষার্থীদের জন্য এক বছরের বাংলা ভাষা শিক্ষা কোর্স চালু রয়েছে। এ ছাড়া ঢাকা বিশ্ববিদ্যালয় ও ঢাকা বিশ্ববিদ্যালয়-বহির্ভূত শিক্ষার্থীদের জন্য আরবি, চীনা, কোরীয়, ফরাসি, জার্মান, ইতালীয়, জাপানি, ফার্সি, রুশ, হিন্দি, স্পেনীয় ও তুর্কি ভাষার ওপর জুনিয়র, সিনিয়র, ডিপ্লোমা ও উচ্চতর ডিপ্লোমা নামে চার বছর মেয়াদি কোর্স চালু রয়েছে। তবে ইংরেজি ভাষায় জুনিয়র এবং সিনিয়র কোর্স চালু রয়েছে। নিয়মিত প্রোগ্রাম হিসেবে ৪টি ভাষায় অনার্স কোর্স চালু রয়েছে। প্রোগ্রামগুলো হলোঃ বি.এ ইন ইংলিশ ফর স্পিকার্স অভ আদার ল্যাঙ্গুয়েজেস (ESOL), বি.এ ইন ফ্রেঞ্চ ল্যাঙ্গুয়েজ এন্ড কালচার, বি.এ ইন জাপানিজ ল্যাঙ্গুয়েজ এন্ড কালচার, এবং বি.এ ইন চাইনিজ ল্যাঙ্গুয়েজ এন্ড কালচার। তবে এসব প্রোগ্রামে ভর্তি হতে হলে ঢাকা বিশ্ববিদ্যালয়ের কেন্দ্রীয় ভর্তি পরীক্ষায় অবতীর্ণ হয়ে খ ও ঘ ইউনিটের মাধ্যমে আবেদন করতে হয়। এজন্য ভর্তি পরীক্ষায় বাংলা এবং ইংরেজি বিষয়ে নির্দিষ্ট পরিমাণ নম্বর পেতে হয়। এছাড়াও প্রতিষ্টানটিতে এম.এ ইন ইংলিশ ল্যাঙ্গুয়েজ টিচিং (MA in ELT) নামে একটি প্রফেশনাল ইভিনিং মাস্টার্স প্রোগ্রাম চালু রয়েছে। পাশাপাশি, প্রতিবছর উল্লেখজনক সংখ্যক শিক্ষার্থী এখানে এম.ফিল এবং পি.এইচ.ডি প্রোগ্রামে ভর্তি হয়ে থাকে।  ভাষার কোর্সগুলোর প্রতি ধাপের পরই আলাদাভাবে সার্টিফিকেট দেওয়া হয়। পরের ধাপে অংশ নেওয়ার বিষয়টি নির্ভর করে শিক্ষার্থীদের ওপর। কিন্তু একটি ধাপে সফল হলে তবেই পরবর্তী ধাপে যাওয়ার অনুমতি পাওয়া যাবে। প্রথমে এক বছর মেয়াদি জুনিয়র সার্টিফিকেট কোর্সে ভর্তির জন্য ছোটখাটো ভর্তিযুদ্ধে অংশ নিতে হয়। উচ্চমাধ্যমিক বা সমমান পরীক্ষায় উত্তীর্ণ হলেই জুনিয়র সার্টিফিকেট কোর্সে ভর্তির জন্য আবেদন করা যাবে। তবে মাধ্যমিক ও উচ্চমাধ্যমিক পরীক্ষার যেকোনো একটিতে বা সমমানের কোনো পরীক্ষায় দ্বিতীয় বিভাগ বা বি গ্রেড অথবা জিপিএ ২.৫ থাকতে হবে।   তথ্যসূত্র   বিষয়শ্রেণী:ঢাকা বিশ্ববিদ্যালয়ের অনুষদ ও ইনস্টিটিউট বিষয়শ্রেণী:১৯৭৪-এ প্রতিষ্ঠিত বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের গবেষণা প্রতিষ্ঠান
থাম্ব|একটি অভিধানের শীর্ষক, যেখানে একটি নির্দেশক শব্দ থাকে। টাইপোগ্রাফিতে এবং ওয়ার্ড প্রক্রিয়াকরণে, একটি পৃষ্ঠার শীর্ষচরণ (অথবা কেবল শীর্ষচরণ বা শীর্ষক) হল এমন একটি পাঠ্য যা মূল পাঠ্য থেকে আলাদা দেখানো হয় এবং তা মুদ্রিত পৃষ্ঠার শীর্ষে প্রদর্শিত হয়। ওয়ার্ড-প্রক্রিয়াকরণ প্রোগ্রামগুলো সাধারণত পৃষ্ঠার শীর্ষক বিন্যাসের সুবিধা দেয়, যা সাধারণত পৃষ্ঠা নম্বরের মতো ব্যাপারগুলো ছাড়া কোনো সম্পূর্ণ কাজের মধ্যে একই থাকে।  পৃষ্ঠার নীচের অংশটিকে পৃষ্ঠার পাদচরণ বা পদলেখ (অথবা কেবল পাদচরণ বা পাদলেখ) বলা হয়; এর বিষয়বস্তু সাধারণত সব পাতায় একই এবং প্রায়শই পৃষ্ঠার শিরোনামের পরিপূরক হয়ে থাকে।  প্রকাশনা এবং নির্দিষ্ট ধরনের একাডেমিক লেখালেখিতে, একটি চলমান শিরোচরণ, যাকে অনেক সময় চলমান শীর্ষক, চলমান শীর্ষচরণ বলা হয়, হল একটি শিরোনাম যা প্রতিটি আদর্শ পৃষ্ঠায় প্রদর্শিত হয়। চলমান শিরোনাম সাধারণত শিরোনাম পৃষ্ঠার মতো প্রদর্শন পৃষ্ঠাগুলিতে বা শুরুর বা শেষের দিককার পাতায় প্রদর্শিত হয় না। একটি বইয়ের চলমান শিরোনামে সাধারণত বাম দিকের (জোড় বা ভার্সো) পৃষ্ঠায় শিরোনাম এবং ডান দিকের (বিজোড় বা রেক্টো) পৃষ্ঠায় অধ্যায়ের শিরোনাম থাকে; অথবা বিপরীত দিকের অধ্যায়ের শিরোনাম এবং বিজোড় (রেক্টো) পাতার শিরোচরণে উপধারা শিরোনাম/উপশিরোনাম থাকে, যা পাঠকের নেভিগেশনকে দুই পৃষ্ঠার বিস্তারের মধ্যে কী বিষয়বস্তু বিদ্যমান তার ধারণা দিয়ে সহায়তা করে।  অভিধানগুলোতে এই শব্দের একটি বিশেষ উদাহরণ রয়েছে, যেখানে রানিং হেডগুলিকে নির্দেশক শব্দ (গাইড ওয়ার্ড) বলা হয়; পাঠককে দ্রুত পছন্দসই হেডওয়ার্ডে পৌঁছানোর জন্য, প্রতিটি পৃষ্ঠায় প্রথমমূলশব্দ এবং শেষ মূলশব্দ থাকে। একাডেমিক লেখায়, চলমান শিরোচরণে (রানিং হেড) সাধারণত লেখকের শেষ নাম বা শিরোনামের সংক্ষিপ্ত সংস্করণের সাথে পৃষ্ঠা নম্বর থাকে। রানিং হেডের প্রতিরূপ হল চলমান পাদচরণ/পাদলেখ (রানিং ফুট)।   আরো দেখুন    মলাটচিত্র (বইয়ের চিত্র)  পৃষ্ঠার পাদলেখ/পাদচরণ   তথ্যসূত্র
ডাহুক নদী বাংলাদেশ-ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার এবং ভারতের পশ্চিমবঙ্গের উত্তর দিনাজপুর ও জলপাইগুড়ি জেলার এবং বিহারের কিশানগঞ্জ জেলার একটি নদী। নদীটির দৈর্ঘ্য ১৫০ কিলোমিটার (আনুমানিক), গড় প্রস্থ ৮০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাহুক নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৯। নদীটির দৈর্ঘ্য বাংলাদেশ অংশে ১০ কিলোমিটার। এই নদীতে প্রচুর নুড়িপাথর, উন্নতমানের বালি ও কাঁচবালি পাওয়া যায়। ব্রিটিশ শাসনামলে এই নদীটি কিছুদিনের মতো বোদা থানা ও উত্তর দিনাজপুর জেলার সীমানা নির্ধারণের কাজ করেছিলো।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২১৪।  প্রবাহ ডাহুক নদী জলপাইগুড়ি এলাকা থেকে এসে পঞ্চগড়ের তেতুলিয়া উপজেলার রওশনপুর গ্রামের পাশ দিয়ে বাংলাদেশে প্রবেশ করেছে। মাত্র ১০ কিলোমিটার প্রবাহিত হবার পর মাঝিপাড়া ক্যাম্পের দক্ষিণ দিক দিয়ে পুনরায় ভারতবর্ষের পশ্চিমবঙ্গের উত্তর দিনাজপুরে প্রবেশ করেছে। এরপর উত্তর দিনাজপুর থেকে বিহারের কিশনগঞ্জ জেলায় মহানন্দা নদীতে মিশে গেছে। এই নদী বিহারে ডোঙ্ক নদী নামেও পরিচিত। মহানন্দা নদীতে মিশে যাওয়ার কিছু পূর্বে বিহারের কিশানগঞ্জ জেলার রসিয়াডাঙ্গীতে এই নদী থেকে রমজান নদীর উৎপত্তি, যা পরবর্তীতে কিশানগঞ্জ শহরের মধ্য দিয়ে প্রবাহিত হয়েছে।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:এশিয়ার আন্তর্জাতিক নদী বিষয়শ্রেণী:পশ্চিমবঙ্গের নদী বিষয়শ্রেণী:তেঁতুলিয়া উপজেলা বিষয়শ্রেণী:পঞ্চগড় জেলার নদী বিষয়শ্রেণী:জলপাইগুড়ি জেলার নদী বিষয়শ্রেণী:উত্তর দিনাজপুর জেলার নদী
ফাই ডি'সুজা (জন্ম: ৮ই অক্টোবর ১৯৮১) হলেন একজন ভারতীয় সাংবাদিক এবং একজন টেলিভিশন সংবাদ উপস্থাপক। তিনি দ্য টাইমস গ্রুপের মালিকানাধীন চ্যানেল মিরর নাউ-এর নির্বাহী সম্পাদক হিসাবে কাজ করেছেন। তিনি দ্য আরবান ডিবেট অন মিরর নাউ অনুষ্ঠানটির উপস্থাপনার করার মধ্য দিয়ে খ্যাতি অর্জন করেছিলেন, যেখানে তিনি দুর্নীতি, সাম্প্রদায়িক সহিংসতা এবং স্বতন্ত্র মাধ্যমে বিষয়গুলোতে আলোকপাত করেছেন। ডি'সুজা এর আগে সিএনবিসি টিভি১৮-এর নিউজরুমের একজন সদস্য ছিলেন। এছাড়াও তিনি ইটি নাউ চ্যানেলে প্রচারিত ইনভেস্টর'স গাইড নামক অনুষ্ঠানের উপস্থাপনা করার পাশাপাশি উক্ত অনুষ্ঠানের সম্পাদকীয় কাজে সহায়তা করেছেন।   প্রারম্ভিক জীবন  ফাই ডি'সুজা ১৯৮১ সালের ৮ই অক্টোবর তারিখে ভারতের কর্ণাটকের চিকমাগালুরে জন্মগ্রহণ করেছেন। তাঁর জন্মস্থান ম্যাঙ্গালোর হলেও তিনি বেঙ্গালুরুতে তাঁর শৈশব অতিবাহিত করেছেন। তিনি বেঙ্গালুরুর মাউন্ট কার্মেল কলেজ হতে সাংবাদিকতা বিষয়ে অধ্যয়ন করেছেন এবং সাংবাদিকতা এবং ইংরেজি সাহিত্য বিভাগ হতে স্নাতক এবং গণ যোগাযোগে বিভাগ হতে মাস্টার্স ডিগ্রি অর্জন করেছেন। তিনি বেঙ্গালুরুতে কমিটস থেকে স্নাতকোত্তর সম্পন্ন করেছেন।   পেশা  ডি'সুজা পড়াশোনা করার সময়েই অল ইন্ডিয়া রেডিও-এ সাংবাদিকতা কাজ দিয়ে তাঁর কর্মজীবন শুরু করেছিলেন। এরপরে তিনি ২০০৩ সালে সিএনবিসি টিভি ১৮-তে একজন স্নাতকোত্তর সাংবাদিক হিসাবে কাজ করা শুরু করেন এবং পরবর্তীতে মিউচুয়াল ফান্ড, বীমা এবং ব্যক্তিগত অর্থ-এর মতো বিষয়ে সংবাদ প্রচার শুরু করেন। তিনি ইটি নাউ-এ তিনটি সাপ্তাহিক অনুষ্ঠান পরিচালনা করেছেন; যেগুলো হচ্ছে: ইনভেস্টর'স গাইড, অল অ্যাবাউট স্টকস এবং দ্য প্রপার্টি গাইড।  দ্য টাইমস নেটওয়ার্ক ২০১৭ সালের এপ্রিল মাসে একটি ইংরেজি নিউজ চ্যানেল মিরর নাউ উদ্বোধন করেছে। ডি'সুজাকে উক্ত চ্যানেলের বরিষ্ঠ সম্পাদক হিসেবে নিয়োগ দেওয়া হয়েছিল। তিনি মিরর নাউ-এর অন্যতম জনপ্রিয় অনুষ্ঠান, দ্য আরবান ডিবেট-এর উপস্থাপনা করেছেন। তাঁর মতে "আমাদের সকলের উচিত উদাসীনতা, অদক্ষতা এবং দুর্নীতির বিরুদ্ধে অস্বস্তিকর স্পটলাইট জ্বালানো, যার জন্য আজ আমরা ভারতীয় হিসাবে সবচেয়ে বেশি সমস্যার মুখোমুখি হচ্ছি"।  ২০২০ সালের জানুয়ারি মাসে, ফাই ডি'সুজা ফায়ারওয়ার্ক নামে একটি অনলাইন ভিডিও প্ল্যাটফর্মের সাথে দল গঠন করেছিলেন, যেখানে তিনি একটি ছোট ভিডিও ক্লিপ প্রযোজনা এবং প্রকাশ করতে পারেন, যার মাধ্যমে তিনি ঘটমান বিষয় নিয়ে কথা বলতে পারেন। এই সকল ভিডিও ক্লিপের মাধ্যমে তিনি ভারতের মানুষের কাছে বিশেষত তরুণ সমাজের কাছে বেশ জনপ্রিয় হয়ে উঠেছেন। অতঃপর তিনি তার ইনস্টাগ্রাম পেজের মাধ্যমে একটি নতুন সংবাদ অনুষ্ঠান "নিউজ দ্যাট শুড বি হেডলাইনস" চালু করে, এখানে তিনি একাধারে কয়েকটি পোস্ট প্রকাশ করেন, যেখানে তিনি সাম্প্রতিক সময়ে ঘটে যাওয়া বেশ কিছু ঘটনা তুলে ধরেন, যেগুলো প্রযোজনা প্রতিষ্ঠান টেলিভিশনে প্রচার করতে দেয় না।  পুরস্কার ২০১৮ সালে তিনি 'বর্ষসেরা সাংবাদিক' হিসেবে রেড ইঙ্ক পুরস্কার লাভ করেছিলেন।   তথ্যসূত্র   বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী টেলিভিশন সাংবাদিক বিষয়শ্রেণী:ভারতীয় টেলিভিশন সাংবাদিক বিষয়শ্রেণী:মাউন্ট কারমেল কলেজ, বেঙ্গালুরুর প্রাক্তন শিক্ষার্থী
থাম্ব|১৮৪ ইঞ্চি সাইক্লোট্রনে রবার্ট ওপেনহাইমারের সাথে লরেন্স (ডানদিকে) আর্নেস্ট অরল্যান্ডো লরেন্স (আগস্ট ৮, ১৯০১ - আগস্ট ২৭ , ১৯৫৮) একজন মার্কিন পদার্থবিজ্ঞানী। তিনি সাইক্লোট্রন উদ্ভাবন এবং উন্নয়ন, এর মাধ্যমে বিভিন্ন ফলাফল লাভের জন্য বিখ্যাত। পবর্তীতে ম্যানহাটন প্রকল্পে কাজ করার সময় তিনি ইউরেনিয়াম সমাণু পৃথকীকরণে সফলতা অর্জন করেন। বার্কলির ক্যালিফোর্নিয়া বিশ্ববিদ্যালয়ে শিক্ষকতা করে দীর্ঘ সময় অতিবাহিত করেন। সেখানে তিনি পদার্থবিজ্ঞানের অধাপক ছিলেন। ১৯৩৯ সালে তাকে পদার্থবিজ্ঞানে নোবেল পুরস্কার পদান করা হয়।  ১০৩ নম্বর রাসায়নিক মৌল লরেনসিয়াম তার নামানুসারেই নামাঙ্কিত হয়েছে। এছাড়া তিনিই পথম ব্যক্তি যিনি সিলভানাস থেয়ার মেডেল পান।   তথ্যসূত্র    বহিঃসংযোগ    Alsos Digital Library for Nuclear Issues: Ernest O. Lawrence sources and Links  Lawrence Livermore Lab: Who Was Ernest O. Lawrence? (biography)  NobelPrize.org: Ernest O. Lawrence biography  Nobel-Winners.com: Ernest Lawrence  photograph  of Leó Szilárd and Ernest O. Lawrence  বিষয়শ্রেণী:১৯০১-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:মার্কিন পদার্থবিজ্ঞানী বিষয়শ্রেণী:ম্যানহাটন প্রকল্পের ব্যক্তিত্ব বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:ত্বরক পদার্থবিজ্ঞানী বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়েল বিশ্ববিদ্যালয়ের শিক্ষক বিষয়শ্রেণী:এনরিকো ফের্মি পুরস্কার প্রাপক বিষয়শ্রেণী:এলিয়ট ক্রেসন পদক বিজয়ী বিষয়শ্রেণী:ফ্যারাডে পদক বিজয়ী বিষয়শ্রেণী:পদার্থবিজ্ঞানে কমস্টক প্রাইজ বিজয়ী বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:বেগবর্ধক পদার্থবিদ বিষয়শ্রেণী:মার্কিন নিউক্লীয় পদার্থবিজ্ঞানী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য
ইউনিভার্সিটি অফ কোপেনহেগেন () কোপেনহেগেনে অবস্থিত ডেনমার্কের বৃহত্তম এবং প্রাচীনতম বিশ্ববিদ্যালয় এবং গবেষণা প্রতিষ্ঠান। এটি ১৪৭৯ সালে প্রতিষ্ঠিত।   অনুষদসমূহ   ধর্মতত্ত্ব  আইন  বিজ্ঞান  মানবিক  সামাজিক বিজ্ঞান  স্বাস্থ্য বিজ্ঞান  তথ্যসূত্র   বহিঃসংযোগ   কোপেনহেগেন বিশ্ববিদ্যালয়ের ওয়েবসাইট   ধর্মতত্ত্ব অনুষদের ওয়েবসাইট   আইন অনুষদের ওয়েবসাইট   সামাজিক বিজ্ঞান অনুষদের ওয়েবসাইট   স্বাস্থ্য বিজ্ঞান অনুষদের ওয়েবসাইট   মানবিক অনুষদের ওয়েবসাইট   বিজ্ঞান অনুষদের ওয়েবসাইট  বিষয়শ্রেণী:ডেনমার্কের বিশ্ববিদ্যালয় বিষয়শ্রেণী:১৪৭৯-এ প্রতিষ্ঠিত বিষয়শ্রেণী:১৫শ শতাব্দীতে প্রতিষ্ঠিত শিক্ষাপ্রতিষ্ঠান
right|thumb|220px| বুক অব মরমন বুক অব মরমন হচ্ছে বিখ্যাত লেটার ডে সেইন্ট মুভমেন্ট এর একটি পবিত্র গ্রন্থ। এই পবিত্র গ্রন্থটির নামকরণ করা হয়েছে একজন সুবিখ্যাত ঐতিহাসিক (মতান্তরে ধর্মপ্রচারক) মরমন এর নামানুসারে, যিনি এই গ্রন্থানুসারে এর সিংহভাগ রচনা করেছেন। এই পবিত্র গ্রন্থটি ১৮৩০ সালের মার্চ মাসে নিউ ইয়র্ক থেকে প্রকাশিত হয়। প্রকাশক ছিলেন জোসেফ স্মিথ, জুনিয়র যিনি মরমন মুভমেন্টের প্রতিষ্ঠাতাও ছিলেন।   বহিঃসংযোগ    মরমনের পুস্তক হইতে  বুক অব মরমন  বুক অব মরমন সম্পর্কে প্রাধমিক ধারণা   বিষয়শ্রেণী:ধর্মগ্রন্থ
রিচা সিনহা (ঋচা সিনহা) হলেন একজন ভারতীয় অভিনেত্রী, পরিচালক ও প্রযোজক। তিনি ঝাড়খণ্ডের হাজারিবাগের বাসিন্দা। তিনি বর্তমানে ফিল্মি কিডা প্রোডাকশন্স-এর ব্যবস্থাপনা পরিচালক হিসেবে দায়িত্বরত রয়েছেন। তিনি উত্তর প্রদেশের বৃহত্তর নয়ডার আইইসি কলেজ অফ ইঞ্জিনিয়ারিং অ্যান্ড টেকনোলজি থেকে প্রযুক্তিতে স্নাতক (বি.টেক) ডিগ্রি অর্জন করেছিলেন। তিনি দক্ষিণ ভারতীয় চলচ্চিত্রেও কাজ করার সুযোগ পেয়েছিলেন।    অভিনয়কর্ম  বছর শিরোনাম ভূমিকা মন্তব্য ২০১১ মহান কানাক্কু অঞ্জলি তামিল চলচ্চিত্র২০১২ চল পিচ্ছুর বানতে হৈ সাধনা২০১৪ মইনু এক লাডকি চাহিয়ে দীপা২০১৬ দংগরী কা রাজা  শ্রুতি২০১৯ মিলান টকিজ বাবলিবি.দ্র. উল্লেখিত ব্যতিক্রমগুলো ছাড়া বাকি সকল চলচ্চিত্র হিন্দি ভাষায়   ওয়েব ধারাবাহিক  তিনি ড্রপআউট মিডিয়া কর্তৃক উপস্থাপিত "জু- ইনফোটেইনমেন্ট" শীর্ষক একটি ওয়েব ধারাবাহিকেও কাজ করেছেন। পরস টোমর এবং শচীন বশিষ্ঠও এই ওয়েব সিরিজের অংশ ছিলেন।   আরও দেখুন   ভারতের চলচ্চিত্র  বলিউড  রিচা শর্মা   তথ্যসূত্র    বহিঃসংযোগ       বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৯১-এ জন্ম বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী
সোয়াবি বিশ্ববিদ্যালয় (    ;    ; সংক্ষেপে UoS ),   হল একটি পাবলিক সেক্টরের বিশ্ববিদ্যালয় যা পাকিস্তানের খাইবার পাখতুনখোয়া-এর আনবার, সোয়াবিতে অবস্থিত।    সারসংক্ষেপ এবং ইতিহাস  সোয়াবি বিশ্ববিদ্যালয় ২০১২ সালে সোয়াবির আনবারে কেপি সরকার কর্তৃক প্রতিষ্ঠিত হয় । ২০১২ সালে, খাইবার পাখতুনখোয়ার ANP নেতৃত্বাধীন সরকার সোয়াবি জেলার বিদ্যুৎ উৎপাদন এবং তামাকের রয়্যালটি ব্যবহার করে আব্দুল ওয়ালি খান বিশ্ববিদ্যালয় মারদান ক্যাম্পাসকে পূর্ণাঙ্গ বিশ্ববিদ্যালয়ে উন্নীত করার সিদ্ধান্ত নেয়।    বিভাগ এবং অনুষদ  বিশ্ববিদ্যালয়ে বর্তমানে নিম্নলিখিত বিভাগ এবং অনুষদ রয়েছে।  কলা ও মানবিকী অনুষদ  ইংরেজি বিভাগ  উর্দু বিভাগ  পশতু বিভাগ  সমাজবিজ্ঞান অনুষদ  অর্থনীতি বিভাগ  রাষ্ট্রবিজ্ঞান বিভাগ  গণসংযোগ ও সাংবাদিকতা বিভাগ  ভূগোল বিভাগ  সমাজবিজ্ঞান বিভাগ  বিজ্ঞান অনুষদ  পদার্থবিজ্ঞান বিভাগ  রসায়ন বিভাগ   গণিত বিভাগ  পরিসংখ্যান বিভাগ আইন অনুষদ  আইন বিভাগ শিক্ষা অনুষদ  শিক্ষা বিভাগ জীববিজ্ঞান অনুষদ  মাইক্রোবায়োলজি বিভাগ  উদ্ভিদবিজ্ঞান বিভাগ  বায়োটেকনোলজি বিভাগ  মনোবিজ্ঞান বিভাগ  প্রাণীবিদ্যা বিভাগ  ফার্মেসী বিভাগ   আরও দেখুন    গোলাম ইসহাক খান ইনস্টিটিউট অফ ইঞ্জিনিয়ারিং সায়েন্সেস অ্যান্ড টেকনোলজি  মহিলা বিশ্ববিদ্যালয় সোয়াবি  সরকারি স্নাতকোত্তর কলেজ সোয়াবি  পাকিস্তানের বিশ্ববিদ্যালয়   তথ্যসূত্র    বহিঃসংযোগ    সরকারী ওয়েবসাইট    বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:খাইবার পাখতুনখোয়ার সরকারি বিশ্ববিদ্যালয় ও মহাবিদ্যালয় বিষয়শ্রেণী:সোয়াবি জেলা বিষয়শ্রেণী:২০১২-এ পাকিস্তানে প্রতিষ্ঠিত
অনিল অধিকারী একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ছিলেন।   রাজনৈতিক জীবন  অনিল অধিকারী ২০১১ সালে প্রথমবারের মত ফালাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন। এরপর, ২০১৬ সালে তিনি দ্বিতীয়বারের মত ফালাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন।   মৃত্যু  অনিল অধিকারী ২০১৯ সালের ৩১ অক্টোবর প্রয়াত হন।   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:১৯৪০-এর দশকে জন্ম বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:আলিপুরদুয়ার জেলার ব্যক্তি